Komission asetus (ETY) N:o 2608/93, annettu 23 päivänä syyskuuta 1993, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I, II ja III muuttamisesta



Virallinen lehti nro L 239 , 24/09/1993 s. 0010 - 0013

Suomenk. erityispainos Alue 15 Nide 13 s. 0040

Ruotsink. erityispainos Alue 15 Nide 13 s. 0040



KOMISSION ASETUS (ETY) N:o 2608/93, annettu 23 päivänä syyskuuta 1993, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I, II ja III muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (ETY) N:o 207/93(2), ja erityisesti sen 13 artiklan, sekä katsoo, että sellaisia kasveja, jotka on kerätty luonnonalueilta, joita ei ole käsitelty luonnonmukaisessa viljelyssä kielletyillä aineilla, olisi pidettävä luonnonmukaisesti tuotettuina, jos aluetta, jolta kasvit on kerätty, ja keräilyn suorittaneita henkilöitä koskevat asetuksen (ETY) N:o 2092/91 9 artiklassa säädettyä tarkastusjärjestelmää koskevien säännösten mukaiset tarkastukset; sen vuoksi olisi muutettava liitteitä I ja III, omenapuiden lehtien käsittely kalsiumkloridilla näyttää olevan välttämätön tiettyjen omenalajikkeiden riittävän kalsiumin saannin turvaamiseksi, eikä tällä käytännöllä ole merkittäviä ympäristövaikutuksia; sen vuoksi kalsiumkloridi on sisällytettävä liitteessä II olevaan A osaan, kolmansista maista lähtöisin olevien tuotteiden maahantuojien on saatettava yrityksensä 9 artiklassa säädettyyn tarkastusjär jestelmään kuuluvaksi asetuksen (ETY) N:o 2092/91 8 artiklan säännösten mukaisesti; sen vuoksi olisi laadittava täsmälliset soveltamissäännöt liitteen III määräysten mukauttamiseksi yhteisöön tuotavien tuotteiden maahantuojien osalta; selvyyden vuoksi on suotavaa koota nämä säännökset erilliseksi osaksi liitteeseen III, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa säädetyn komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2092/91 liitteet I, II ja III tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Liitteessä olevan C osan 6 kohdan määräykset tulevat voimaan kuuden kuukauden kuluttua tästä julkaisupäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä syyskuuta 1993. Komission puolesta René STEICHEN Komission jäsen (1) EYVL N:o L 198, 22.7.1991, s. 1 (2) EYVL N:o L 25, 2.2.1993, s. 5 LIITE A. Muutetaan liitteessä I oleva jakso "Kasvit ja kasvituotteet" seuraavasti: 1) Poistetaan 2 kohdan viimeisestä alakohdasta ilmaisu "biodynaamiset preparaatit" ja lisätään seuraava: "Myös kivijauho-, karjanlanta- tai kasvipreparaatteja, joita kutsutaan 'biodynaamisiksi preparaateiksi`, voidaan käyttää tässä kohdassa määrättyihin tarkoituksiin." 2) Lisätään 4 kohta seuraavasti: "4 Luonnonalueilla, metsissä tai maatalousalueilla kasvavien luonnonvaraisten syötävien kasvien tai niiden osien keräilyä pidetään luonnonmukaisena tuotantotapana, jos: - näitä alueita ei ole käsitelty muilla kuin liitteessä II tarkoitetuilla tuotteilla keräilyä edeltävänä kolmena vuonna, - keräilytapa ei vaikuta lajien luonnollisen elinympäristön tasapainoon eikä niiden säilymiseen keräilyalueella." B. Täydennetään liitteessä II olevan A osan taulukkoa seuraavasti: ">TAULUKON PAIKKA> " C. Muutetaan liite III seuraavasti: 1) Korvataan A osan otsikko seuraavasti: "A. Maataloustuotannosta tai keräilystä peräisin olevat kasvit ja kasvituotteet." 2) Korvataan A osan 2 kohta seuraavasti: "2 Kun tarkastusjärjestelmän toteuttaminen aloitetaan, tuottajan, vaikka hänen toimintansa rajoittuisikin luonnonvaraisten kasvien keräilyyn, ja tarkastuslaitoksen on: - laadittava yksikön täydellinen kuvaus, josta käyvät ilmi varastointi- ja tuotantopaikat, ja/tai keräilyalueet, ja tarvittaessa paikat, joissa tiettyjä jalostus- ja/tai pakkaustoimia suoritetaan, - vahvistettava kaikki käytännön toimenpiteet, jotka tuottajan on toteutettava yksikkötasolla tämän asetuksen säännösten noudattamisen varmistamiseksi, ja - vahvistettava luonnonvaraisten kasvien keräilyn osalta ulkopuolisten tarvittaessa antamat takeet, joiden avulla tuottaja voi osoittaa, että liitteessä I olevan 4 kohdan määräyksiä noudatetaan. Tämän kuvauksen ja kyseisten toimenpiteiden on oltava tarkastuskertomuksessa, jonka kyseinen tuottaja varmentaa nimikirjoituksellaan. Lisäksi kertomuksessa on oltava: - päivä, jona kyseisillä lohkoilla ja/tai keräilyalueilla on viimeksi käytetty tuotteita, joiden käyttö ei ole sopusoinnussa 6 artiklan 1 kohdan b alakohdan kanssa, - tuottajan sitoumus toimia 5 ja 6 artiklassa säädetyllä tavalla ja hyväksyä seuraamuksena rikkomisesta 9 artiklan 9 kohdan ja tarvittaessa 10 artiklan 3 kohdassa säädettyjen toimenpiteiden soveltaminen." 3) Korvataan A osan 8 kohta seuraavasti: "8.1 Edellä 1 artiklassa tarkoitettuja tuotteita saa kuljettaa toisiin yksiköihin, mukaan lukien tukkukauppiaat ja vähittäiskauppiaat, ainoastaan sellaisissa pakkauksissa tai säiliöissä, jotka on suljettu tavalla, joka estää niiden sisällön korvaamisen toisella tuotteella, ja jotka on varustettu etiketöinnillä, josta käy ilmi: a) tuotteen tuottamisesta tai valmistamisesta vastaavan henkilön nimi ja osoite tai jos muu myyjä mainitaan, ilmoitus, josta vastaanottajayksikkö ja tarkastuslaitos saa helposti selville tuotteen tuotannosta vastaavan henkilön, b) tuotteen nimi, mukaan lukien viittaus luonnonmukaiseen tuotantotapaan sovellettavien 5 artiklan säännösten mukaisesti, sanotun kuitenkaan rajoittamatta mahdollisten muiden säännöksillä säädettyjen merkintöjen soveltamista. 8.2 Pakkauksen tai kuljetusastioiden sulkeminen ei ole tarpeen, jos kuljetus tapahtuu: a) tuottajan ja muun toimijan välillä, jotka molemmat kuuluvat 9 artiklassa tarkoitetun tarkastusjärjestelmään, ja b) jos tuotteiden saatteena on asiakirja, josta käy ilmi 8.1 kohdassa vaaditut tiedot." 4) Korvataan B osan 1 kohdan viimeinen alakohta seuraavasti: "Lisäksi kertomuksessa on oltava erikseen toimijan sitoumus suorittaa toimet siten, että 5 artiklan säännöksiä noudatetaan, ja hyväksyä seuraamuksena rikkomisesta 9 artiklan 9 kohdassa ja tarvittaessa 10 artiklan 3 kohdassa tarkoitettujen toimenpiteiden soveltaminen." 5) Korvataan B osan 6 kohta seuraavasti: "6 Edellä 1 artiklassa tarkoitettuja tuotteita saa kuljettaa toisiin yksiköihin, mukaan lukien tukkukauppiaat ja vähittäiskauppiaat, ainoastaan sellaisissa pakkauksissa tai säiliöissä, jotka on suljettu tavalla, joka estää niiden sisällön korvaamisen toisella tuotteella, ja jotka on varustettu etiketöinnillä, josta käy ilmi: a) tuotteen tuottamisesta tai valmistamisesta vastuussa olevan henkilön nimi ja osoite tai, jos mainitaan jokin toinen myyjä, ilmoitus, josta vastaanottajayksikkö ja tarkastuslaitos saa helposti selville tuotteen tuotannosta vastuussa olevan henkilön, b) tuotteen nimi, mukaan lukien viittaus luonnonmukaiseen tuotantotapaan soveltuvien 5 artiklan säännösten mukaisesti, sanotun kuitenkaan rajoittamatta mahdollisten muiden säännöksillä säädettyjen merkintöjen soveltamista. Edellä 1 artiklassa tarkoitettua tuotetta vastaanottaessaan toimijan on tarkastettava, että pakkaus tai säiliö on suljettu, jos sitä vaaditaan, ja että A osan 8.1 kohdan tai C osan 8 kohdan ensimmäisessä alakohdassa tarkoitetut merkinnät on tehty. Tarkastuksen tulokset on mainittava selvästi B osan 2 kohdassa tarkoitetuissa kertomuksissa. Jos tarkastuksessa jää epäselväksi, onko tuote lähtöisin toimijalta, joka kuuluu 9 artiklassa säädettyyn tarkastusjärjestelmään, tuotetta ei saa jalostaa tai pakata ennen kuin epäselvyys on poistettu, ellei tuotetta saateta markkinoille ilman luonnonmukaiseen tuotantotapaan viittaavaa merkintää." 6) Lisätään C osa seuraavasti: "C. Kolmansista maista lähtöisin olevien kasvituotteiden ja näistä pääosin koostuvien elintarvikkeiden maahantuojat 1 Kun tarkastusjärjestelmän toteuttaminen aloitetaan, maahantuojan ja tarkastuslaitoksen on: - laadittava maahantuojan tilojen ja maahantuontitoiminnan täydellinen kuvaus, josta käy mahdollisimman hyvin ilmi yhteisöön tuotavien tuotteiden yhteisöön saapumispaikat sekä kaikki muut tilat, joita maahantuoja aikoo käyttää tuotujen tuotteiden varastointiin, - kaikki käytännön toimenpiteet, jotka maahantuojan on toteutettava tämän asetuksen noudattamisen varmistamiseksi. Tämän kuvauksen ja kyseisten toimenpiteiden on oltava tarkastuskertomuksessa, jonka maahantuoja varmentaa nimikirjoituksellaan. Lisäksi kertomuksessa on oltava erikseen maahantuojan sitoumus: - suorittaa maahantuontitoimet siten, että 11 artiklan säännöksiä noudatetaan ja hyväksyä seuraamuksena rikkomisesta 9 artiklan 9 kohdassa tarkoitettujen toimenpiteiden toteuttaminen, - taata, että tarkastuslaitos pääsee tarkastamaan varastointitilat, joita maahantuoja aikoo käyttää, tai jos nämä varastointitilat sijaitsevat jossakin toisessa jäsenvaltiossa tai jollakin toiselle alueella, taata, että tarkastuksen voi suorittaa tässä jäsenvaltiossa tai tällä alueella tarkastusta varten hyväksytty tarkastuslaitos. 2 Kustakin 1 artiklassa tarkoitetusta, kolmannesta maasta tuodusta erästä on pidettävä kirjaa siten, että tarkastuslaitoksen on mahdollista saada selville: - kyseisen erän alkuperä, luonne ja määrä sekä tarkastuslaitoksen pyynnöstä kaikki yksityiskohtaiset seikat, jotka koskevat erän kuljetusta kolmannen maan viejältä maahantuojan tiloihin tai varastointitiloihin. - kyseisen erän luonne, määrä ja vastaanottajat sekä tarkastuslaitoksen pyynnöstä kaikki yksityiskohtaiset seikat, jotka koskevat erän kuljetustapaa maahantuojan tiloista tai varastointitiloista vastaanottajille. 3 Maahantuojan on ilmoitettava tarkastuslaitokselle jokainen yhteisöön tuotu erä ja annettava tarkastuslaitokselle kaikki sen haluamat tiedot, kuten esimerkiksi jäljennös luonnonmukaisesti tuotettujen tuotteiden maahantuontia koskevasta tarkastustodistuksesta. Jos kyseiset tuotteet liikkuvat toisessa jäsenvaltiossa tai toisella alueella kuin niissä tai niillä, joissa tai joilla tarkastuslaitos on hyväksytty, ilmoituksen saanut tarkastuslaitos voi toimittaa tiedot sen jäsenvaltion tai alueen hyväksytylle tarkastuslaitokselle maahantuodun erän tarkastamiseksi paikalla. 4 Jos 1 artiklassa tarkoitetut tuontituotteet varastoidaan varastointitiloihin, joissa jalostetaan, varastoidaan tai pakataan myös muita maataloustuotteita tai elintarvikkeita: - muut maataloustuotteet ja/tai elintarvikkeet on pidettävä erillään 1 artiklassa tarkoitetuista tuotteista, - on toteutettava kaikki toimenpiteet erien tunnistamisen varmistamiseksi ja sekaannuksen välttämiseksi sellaisten tuotteiden kanssa, joita ei ole tuotettu tässä asetuksessa säädettyjen sääntöjen mukaisesti. 5 Ilmoitettujen tarkastuskäyntien lisäksi tarkastuslaitoksen on suoritettava vähintään kerran vuodessa täydellinen fyysinen tarkastus maahantuojan tiloissa ja tarvittaessa muissa valitsemissaan tiloissa, joita maahantuoja käyttää. Tarkastuslaitoksen on tarkastettava 2 kohdassa tarkoitettu kirjanpito ja 11 artiklan 1 kohdan b alakohdassa ja 3 kohdassa tarkoitetut todistukset. Näytteitä voidaan ottaa muiden kuin tämän asetuksen mukaisesti hyväksyttyjen tuotteiden etsimiseksi. Näytteitä on kuitenkin otettava, jos epäillään muiden kuin hyväksyttyjen tuotteiden käyttöä. Kunkin käynnin jälkeen on laadittava tarkastuskertomus, jonka tarkastetun yksikön vastuuhenkilö varmentaa nimikirjoituksellaan. 6 Maahantuojan on sallittava tarkastuslaitoksen pääsy tarkastamaan tiloja sekä kirjanpitoa ja siihen liittyviä tositteita, kuten tuontitodistuksia. Maahantuojan on annettava tarkastuslaitokselle kaikki tarkastusta varten tarvittavat tiedot. 7 Edellä 1 kohdassa tarkoitettuja tuotteita voidaan tuoda kolmansista maista ainoastaan sellaisissa pakkauksissa ja säiliöissä, jotka on suljettu tavalla, joka estää niiden sisällön korvaamisen toisella tuotteella ja jotka on varustettu viejän tunnistusmerkinnällä sekä kaikilla muilla merkeillä ja numeroilla, joiden perusteella erä voidaan tunnistaa tarkastustodistuksesta. Edellä 1 artiklassa tarkoitettua tuotetta vastaanottaessaan toimijan on tarkastettava, että pakkaus tai säiliö on suljettu, ja että erä vastaa 11 artiklan 1 kohdan b alakohdassa tarkoitetussa todistuksessa annettuja tietoja tai muuta vastaavaa todistusta, jos viranomaiset sellaisen vaativat 11 artiklan 6 kohdan soveltamiseksi annettujen yksityiskohtaisten sääntöjen mukaisesti. Tämän tarkastuksen tulos on mainittava selvästi 2 kohdassa tarkoitetussa kirjanpidossa. Jos kolmannesta maasta lähtöisin olevan tuotteen alkuperä tai kolmannen maan, jota ei ole hyväksytty 11 artiklan säännösten mukaisesti, viejä jää tarkastuksessa epäselväksi, tuotetta ei saa saattaa markkinoille eikä sitä saa jalostaa tai pakata ennen kuin epäselvyys on poistettu, ellei tuotetta saateta markkinoille ilman viittausta luonnonmukaiseen tuotantotapaan. 8 Edellä 1 artiklassa tarkoitettuja tuotteita saa kuljettaa toisiin yksiköihin, mukaan lukien tukkukauppiaat ja vähittäiskauppiaat, ainoastaan sellaisissa pakkauksissa tai säiliöissä, jotka on suljettu tavalla, joka estää niiden sisällön korvaamisen toisella tuotteella, ja varustettu etiketöinnillä, josta käy ilmi: a) tuotteen maahantuoja ja sen osoite tai ilmoitus, josta vastaanottajayksikkö ja tarkastuslaitos saavat helposti selville tuotteen maahantuojan, b) tuotteen nimi, mukaan lukien viittaus luonnonmukaiseen tuotantotapaan 5 artiklan mukaisesti."